PF หลังรวม TPROP ขาดทุนมากขึ้นกูรูลดแนะนำเป็นเชิงลบคือเต็มมูลค่า
PF หลังรวม TPROP ขาดทุนมากขึ้น ลดคำแนะนำเป็นเชิงลบคือ เต็มมูลค่า ราคาพื้นฐานใหม่ประเมินด้วย P/BV ปี 59 ที่ 0.55 เท่า เป็น 0.85 บาท ซึ่งใกล้เคียงกับราคาปิดแล้ว เราเห็นว่า PF เป็นหลักทรัพย์ที่อ่อนแอในกลุ่มที่อยู่อาศัย P/E สูง และใช้เงินกู้มาก
4 ธ.ค. 2558

บล.ดีบีเอสฯ ระบุในบทวิเคราะห์ (4 ธ.ค.) ว่า  บริษัท พร็อพเพอร์ตี้ เพอร์เฟค จำกัด (มหาชน) หรือ PF ไตรมาส 3/58 เป็นภาพสะท้อนการรวม TPROP ซึ่งก็คือการถือหุ้นทางอ้อมใน GRAND ปรากฎว่าขาดทุนมากขึ้นเป็น 188ล้านบาท แม้รายได้โรงแรมเพิ่มขึ้น แต่ค่าใช้จ่ายขาย-บริหารและดอกเบี้ยจ่ายที่สูงขึ้นก็กลับมาบั่นทอน
ข้อดีไตรมาส 4/58 คือ ขายที่ดินเปล่า 900 ล้านบาท และขายหอพัก Uniloft เข้า REIT 500 ล้านบาท ช่วยเสริมกำไรปี 58
เมื่อสะท้อนเรื่องข้างต้น ปรับกำไรหลักปีนี้และปีหน้าลดลงมากถึง 47% และ 53% ตามลำดับ และเทียบกับช่วงเดียวกันของปีก่อน คือปีนี้ต่ำลง 35% และปีหน้าลดลง 2% แต่ปีนี้มีกำไรพิเศษมาก กำไรสุทธิจึงสูงถึง 729 ล้านบาท แต่กำไรหลักสำคัญกว่า
ลดคำแนะนำเป็นเชิงลบคือ เต็มมูลค่า ราคาพื้นฐานใหม่ประเมินด้วย P/BV ปี 59 ที่ 0.55 เท่า เป็น 0.85 บาท ซึ่งใกล้เคียงกับราคาปิดแล้ว เราเห็นว่า PF เป็นหลักทรัพย์ที่อ่อนแอในกลุ่มที่อยู่อาศัย P/E สูง และใช้เงินกู้มาก